Diari Oficial de la Generalitat Valenciana


Sumari del DOGV 1494, del 28-02-1991 (1991/820484)

RESOLUCIÓ de l'Il-lm. Sr. Secretari General de la Conselleria de Cultura, Educació i Ciència, per la qual es classifica la fundació Centre de Documentació Europea (CERES) com a cultural privada de promoció i finançament, i se n'ordena la inscripció en el registre de fundacions, associacions docents i culturals privades i entitats anàlogues.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1494

Data del DOGV
:   28-02-1991

Secció del DOGV
:   ALTRES DISPOSICIONS

Número del document
:   1991/820484


Data del document
:   01-02-1991

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

RESOLUCIO del sr. Secretari General d'aquesta Conselleria per la qual es classifica la fundació Centre de Documentació Europea (CERES) com a cultural privada de promoció i finançament i se n'ordena la inscripció en el registre de fundacions i associacions docents i culturals privades i entitats anàlogues.  
Vist l'expedient de classificació i inscripció de la Fundació Centre de Documentació Europea (CERES) promogut a instància del Sr. Fèlix Mateo Mateo, com a Secretari provisional del patronat de la fundació esmentada.  
Vist que en virtut d'escriptura pública núm. 12 de data 4 de gener de 1991, els atorgants: el Sr. Ramón Martín Mateo, en representació de la Universitat d'Alacant; el Sr. Eliseo Quintanilla Almagro, en representació de la Cambra Oficial de Comerç, Indústria i Navegació d'Alacant; el Sr. Rafael Martínez Jiménez, en representació de la Caixa d'Estalvis Provincial d'Alacant; el Sr. Miguel Romà Riera, en representació de la Caja de Ahorros del Mediterraneo, instituïren una fundació cultural privada anomenada Centre de Documentació Europea, de la qual són fundadores les entitats representades i el domicili social de la qual està situat a Alacant al c/ Sant Fernando núm. 4.  
Vist que segons la pròpia carta fundacional i l'article 5é dels estatuts es desprèn que la fundació té entre d'altres, els objectius següents: proporcionar tota la informació possible sobre la Comunitat Europea en general i prestar servei directe, a través de mitjans materials, als interessats en temes comunitaris.  
Vist que el patrimoni de la fundació està constituït per un conjunt de béns immobles valorats en un total de sis milions dues-centes cinquanta-set mil nou-centes noranta-dues pessetes (6.257.992 PTA), i els fundadors s'han vist compromesos a proveir les necessitats futures de la fundació.  
Vist que s'ha acreditat com cal l'acceptació de càrrecs per part dels membres de l'òrgan de govern, i queda constituït per:  
- La Universitat d'Alacant, representada pel Sr. Rector Ramón Martín Mateo, que exercirà les funcions de president del patronat.  
- La Cambra de Comerç, Indústria i Navegació d'Alacant, representada pel seu president, Sr. Elíseo Quintanilla Almagro.  
- La Caixa d'Estalvis Provincial d'Alacant, representada pel President del Consell d'Administració d'aquesta, Sr. Francisco Rodríguez Valderrama.  
- La Caixa d'Estalvis del Mediterrani, representada pel President del Consell d'administració d'aquesta, Sr. Ramón Bono Guardiola.  
A més dels esmentats, s'integraran en el patronat els membres següents amb veu però sense vot:  
- Sr. Andrés Pedreño Muñoz.  
- Sr. Luis Fernández de la Gándara.  
- Sr. Eloy-Emilio Vázquez Novo.  
- Sr. Fèlix Mateo Mateo.  
- Sr. Juan Fernández Berenguer.  
- Sr. Vicente Llopis Pastor  
- Sr. Jorge Abad Gosàlbez.  
- Sr. Miguel Roma Riera.  
Atés que és competent aquesta Conselleria per a resoldre l'expedient, en virtut de les atribucions que té conferides pel Decret de Presidència de la Generalitat Valenciana 171/83, de 29 de desembre, en relació amb el Reial Decret 3066/83, de 13 d'octubre i d'acord amb l'apartat 23 de l'article 31 de l'Estatut d'autonomia de la Comunitat Valenciana, tenint en compte les finalitats que es proposa complir la fundació de referència.  
Atés que la fundació reuneix les condicions i els requisits exigits en el reglament de fundacions culturals privades, ja que es tracta d'un patrimoni autònom destinat a la promoció d'activitats culturals.  
Atés que s'ha complit el que disposa l'article 10.4 del Decret 2930/72, de 21 de juliol, ja que les persones jurídiques que integren l'òrgan de govern han designat les persones físiques que les representen.  
Atés que els estatuts de la fundació, dividits en cinc capítols, trenta-tres articles i una disposició addicional, s'ajusten a la voluntat dels fundadors, sense que s'hi aprecie cap contravenció jurídica.  
Atés que de l'escriptura fundacional i dels estatuts es desprèn que la fundació es pot subsumir en els apartats 3 i 4 de l'article 2n del Decret 2930/72, de 21 de juliol, en procedeix per tant, la classificació com a fundació cultural privada de promoció i servei.  
Vists els preceptes esmentats i els altres que resulten d'aplicació i en ús de les facultats delegades per l'Ordre de 7 d'octubre de 1987 de la Conselleria de Cultura, Educació i Ciència, resolc:  
1. Classificar la Fundació Centre de Documentació Europea (CERES) com a cultural privada de servei i promoció.  
2. Ordenar-ne la inscripció en el registre de fundacions i associacions docents i culturals privades i entitats anàlogues.  
3. Confiar el govern i l'administració de la fundació al patronat, integrat per les persones a les quals estatutàriament correspon.  
4. Aprovar els estatuts de, la fundació.  
València, 1 de febrer de 1991. - El Secretari General: Antonio Godoy Garcia.